**Αναφορά στα προβλήματα**

Εμείς στα νησιά, έχουμε ιδιαίτερα προβλήματα που πρέπει να τα επισημαίνουμε κάθε φορά, διότι πραγματικά, συνάδελφοι, όπως και το κεντρικό κράτος, η ηπειρωτική χώρα δεν τα κατανοεί.

Μας βλέπετε μόνο το καλοκαίρι σαν χώρους αναψυχής, ωραία είναι τα νησιά, αλλά ας έρθετε και τον χειμώνα που δεν έχει πλοίο να γυρίσετε πίσω.

Πολλοί συνάδελφοι που είναι σύνεδροι, δεν ήρθαν σήμερα στο συνέδριό μας, διότι δυστυχώς οι ακτοπλοϊκές συνθήκες ήταν τέτοιες, που έπρεπε να λείψουν από το νησί **τους** μία εβδομάδα.

Οι άλλοι δεν μπόρεσαν να έρθουν, διότι και η ακτοπλοΐα δεν πάει πίσω.

**Ενώ**  οι περισσότερες νησιωτικές περιοχές της χώρας και ιδίως τα μικρά νησιά στερούνται, Οργανωμένων νοσοκομείων **ή** ιατρικών κέντρων, **ιατρικού** και διοικητικού προσωπικού**.** **ΟΙ Καταργήσεις** υπηρεσιών Δ.Ο.Υ., απαξιώνοντας γραφεία του ΟΑΕΕ και καταστήματα του ΙΚΑ, **ΟΙ περικοπές** δρομολογίων και επιδοτήσεων άγονων γραμμών, στα πλαίσια της ανασυγκρότησης του δημόσιου τομέα, **η κατάργηση** των μειωμένων συντελεστών ΦΠΑ στα νησιά, έχουν δημιουργήσει ένα ακόμη πιο εχθρικό περιβάλλον για τους επιχειρηματίες και τους πολίτες.

**Σύνδεση της Νάξου με την Κρήτη και Θεσσαλονίκη**

**Ένα από τα θέματα ειδικού ενδιαφέροντος, που αφορούν τους επαγγελματίες της Νάξου ,** είναι η σύνδεση της Θεσσαλονίκης με τις Κυκλάδες και την **Κρήτη** τουλάχιστον 2 φορές την εβδομάδα καθ’ όλη την διάρκεια του χρόνου, κρίνεται δε να είναι πολύ σημαντική **και αναγκαία** για τους κατοίκους, επισκέπτες και επαγγελματίες του νησιού, καθώς η ακτοπλοϊκή συγκοινωνία των νησιών μας είναι **η γέφυρα** που μας συνδέει με την χερσαία Ελλάδα και ως εκ τούτου **και γέφυρα ζωής** γιατί η ανάπτυξη και η επιβίωση των κατοίκων κυριολεκτικά εξαρτάται από τις καθημερινές προσεγγίσεις των πλοίων της γραμμής.

**Πλοίο ασφαλείας όταν οι απεργίες τραβάνε σε χρόνο**

Έπίσης άλλο ένα πρόβλημα που αντιμετωπίζουμε εδώ στα νησιά είναι όταν τα καράβια κάνουν απεργίες που τραβάνε σε χρόνο

**Δυστυχώς εκτός από εμπορεύματα μένουμε και από βασικά είδη** (φάρμακα, είδη διατροφής, νερό αλλά και καύσιμα που μερικές φορές **φτάνουν** σε οριακό επίπεδο **η** και να εξαντλούνται κ.α.) και είχαμε ζητήσει να μπει ένα **Πλοίο ασφαλείας** έτσι ώστε να εφοδιάζονται τα νησιά με τα απαραίτητα είδη όσο τα καράβια παραμένουν δεμένα στα λιμάνια.

**Γενικά προβλήματα**

* -Την θεσμοθέτηση και λειτουργία ενός ειδικού επιχειρηματικού και ουσιαστικά τροφοδότη λογαριασμού.
* -Επιλογή ένταξης όλων των ελευθέρων επαγγελματιών χωρίς περιορισμούς και εξαιρέσεις στον μηχανισμό εξωδικαστικού συμβιβασμού.
* <<Πάγωμα>> ληξιπρόθεσμων ασφαλιστικών οφειλών με αποποίηση ασφαλιστικού χρόνου και υποχρέωση απρόσκοπτης καταβολής των τρεχουσών εισφορών
* Την εφαρμογή του 3377 για το παραεμπόριο που έχει πάρει ανεξέλεγκτες διαστάσεις σε όλα τα Νησιά των Κυκλάδων και ειδικότερα στην Νάξο, ένα φαινόμενο που χρόνια τώρα ταλαιπωρεί την τοπική αγορά και αποτελεί μία «γάγγραινα», για τους Ναξιώτες επιχειρηματίες.
* **Οι Τράπεζες** θα πρέπει να διαδραματίσουν καθοριστικό ρόλο στην προσπάθεια που κάνουν οι ΜΜΕ να διατηρήσουν τη βιωσιμότητά τους, **παρέχοντας ρευστότητα στην αγορά.** Που αντί για τον ρόλο του αρωγού στην ανάπτυξη έχουν λάβει τον **ρόλο του εισπράκτορα κυνηγού ακινήτων.**
* Την ενεργοποίηση προγραμμάτων Ε.Σ.Π.Α για την Εκπαίδευση & κατάρτιση επιχειρηματιών και στελεχών επιχειρήσεων.

ΔΙΑΜΑΡΤΥΡΟΜΑΣΤΕ ΓΙΑ

* Την υπερφορολόγηση της μικρομεσαίας επιχειρηματικότητας και
* Την ασφαλιστική αδικία των ασφαλισμένων στον ΟΑΕΕ.

Όλα αυτά είναι μερικά από τα προβλήματα και αναμένουμε και νέα που θα θέσετε, ώστε να συνδημιουργήσουμε ένα πλαίσιο διεκδικήσεων για ένα καλύτερο περιβάλλον για τις ΜΜΕ και ιδιαίτερα για την δημιουργία και βιωσιμότητα των νέων επιχειρήσεων των νησιών μας .

**Διοικητής νοσοκομείου – αερομεταφορές - Ε Κ Α Β - ΕΦΚΑ**

**Ο.Σ.Ν. Δεν θα μπορούσε να μην εκφράσει την ικανοποιήσει του για την αναβάθμιση του συστήματος Δημόσιας Υγείας στο Νησί μας.** Πριν από λίγες ημέρες εγκαινιάστηκε η μονάδα τεχνητού νεφρού, ένα έργο ζωτικής σημασίας που θα ανακουφίσει πολλούς συμπολίτες μας. Ο Εμπορικός Σύλλογος αποδίδει με θέρμη τα εύσημα στον Αναπληρωτή Διοικητή του Νοσοκομείου Νάξου Κ. Απιδόπουλο, για όλη του την προσπάθεια και του υπόσχετε ότι θα είμαστε αρωγοί σε ότι χρειαστεί ώστε να βελτιωθεί ακόμη περισσότερο ο τομέας της Υγείας στο νησί μας.